kk kk kk kk kk kk kk ky kk kk kk kk kk tt kk ky kk kk ru ru kk ru kk de kk kk kk kk ky kk kk kk de kk kk kk uk kk de kk kk kk kk tt kk kk kk kk kk kk kk de kk kk kk kk kk kk kk kk de kk kk kk kk kk kk kk kk uk kk kk kk uk kk kk kk kk kk kk kk de kk kk kk kk kk kk kk kk kk kk de kk kk kk uk kk kk kk kk kk kk kk de kk kk kk kk kk kk kk kk de hbs_cyr kk uk kk kk kk tt kk kk kk kk kk kk kk kk uk de kk kk kk kk kk kk de kk kk kk kk kk de kk kk kk kk kk kk de kk kk kk kk kk kk tt kk kk kk kk de kk kk kk kk kk be kk de kk kk kk kk kk kk kk de kk kk kk kk kk kk kk kk kk de kk kk de kk kk kk kk kk hbs_cyr kk kk kk kk de kk kk kk kk de uk kk kk de kk kk de kk kk de kk kk kk kk de kk kk de kk kk kk kk kk kk kk kk kk de el kk kk kk kk kk kk kk ru kk kk de kk de ru kk kk kk kk kk kk kk kk de kk kk kk kk kk kk kk de kk kk kk kk kk kk kk de kk kk kk kk kk kk de kk kk kk kk kk kk kk kk ru kk de nb ru kk de en ru kk de oc kk kk ru ru kk de fr kk de ca kk de oc kk de ca kk de ca kk de oc kk de oc kk de oc kk de zh kk de zh kk de zh tg de ca kk de fa kk de eu kk de en kk de de kk de hbs_lat kk de fr kk de en kk de pl kk de de kk de ca kk de oc kk de fr kk de ca kk de ca kk kk kk
Арман Әділбек. Нүктенің күбірі | Әдебиет порталы
Әдеби үдеріс Авторлар Кітаптар Аудиокітаптар Жанрлар Кейіпкерлер Блогтар Арнайы жобалар Мультимедиа
Әдебиеттi ешкiм мақтаныш үшiн жазбайды, ол мiнезден туады, ұлтының қажетiн өтейдi сөйтiп...
Жүректі суырып алардай сүркейлі шуыл жаңғырды:
Фандораның сандығы десті біреулер оны түнеріп,
Қандай бір қиямет тумағын сездіріп.
Шойынқұлақтың сандығы десті және біреулер,
Қайқы қара еліктің қорқырап жығылғанындай,
Іңірдің есін шығарардай солқылдаған дүрсілден.
Алыптың түмен жылдық шыңырау қақпасын күркірей соққаны ма?
Мұсаның сандығы десті тағы бір білгіштер,
Құпиялық біткеннің кіліті соның ішінде,
Қол-аяғы қиылған жетімек ұлдың жылағаны ма?
Иесін жоқтаған қобыздың аңырағаны ма?
Тау мен даланы өткендей болды күйдіріп.
Әлімді жиып ақыры мен де
Әркімнің қолында бір сандық,
Ешкім ешкімге қарап жатпай-ақ,
Қозғалмас көлеңкелерден мейлінше запы болған
Жолдың бір шеті қып- қызыл бояу,
Бір шеті қараңғы түнек.
Аспан жақта темір қазық жұлдызы ағып барады
Ескі һәм беймәлім әріптер тұнжырай аққан
Самырсын исі бұрқырап тұрған дауысы шағылып
Мұнартып қана қалып барады.
Алдымызда Ван Гок суретіндегі сарғылтым іреңге малынған ауыл,
Коланың қаралтқым қоңыр түсімен көмкерілген шәһар.
Фәни мен бақидың қиылысында.
Соңымызда төбесіне тұман шөккен
Алдымызда қистай ұшқан жарық сәулелер
Өмір мен өлімнің жұптасар жібек көрпесі.
Жүрмеске болмайтын сүрлеуді шиырлап,
Бұрыштар ашады құшағын жұтынып.
Баба мен баланың түйсігінен тоқылған қыл көпір үстінде.
Барлығы сайрап тұр көкейде.
Инеліктің қанатынан аспанға көз жіберіп,
Жанарыңның жәннаттан ары бір мекендерге
Қамыс шашағына себілген жылымық таңғы бу,
Ләззәтті дем әуезі болып естілгені.
Бас сүйекке өнген роза гүлінің
Лүп-лүп еткен сұлу тамырларының
Тұманға тұншыққан аңыздай ұңгірде
Тұнжырап жатқан әулие тастардың
Аспан теңізінің толқынын түмендеген ғасырлардың
Шылымымның бұйратыла ұшқан түтіні
Қайсы бір бағытты бетке алып
Адасып кеткен ұлының Суретін
Есіме түспей- ақ қойғаны.
Тізіле себілген тамшылар ішінде
Қарашығыңдай ғана қараңғы тамшы қалқып барады аспанға,
Әлде,екеуіміз адасқан сырлы сарайды бетке алып.
Соңында қалып бара жатқан
Жап-жаңа және ескі жолдарға жұтылған іздер,
Әп- сәтте сұрланып үлгірген көлеңкелер,
Менімен титтей де қатыссыз уақыттар.
Жақұт тәжісі жарқырап тұрған бостандық
Қоңыр шапанды жалғыздыққа айланып кеткен…
Біз түкке де тұрғысызбыз,
Ешкім де байбына жетпейтін нәһән дүнйе шегіндегі тозаңдай ғана елеусіз түйдек болсақ та,
Тәніміз ана топырақ кіндігінде гүлмен бірге,
Қармен бірге ауа құшағында балбырап,
Рухымыз ымырыт сайын күн ғұмырлы қиялдың қауырсынында дірілдеп,
Көлеңкеміз әр түн сайын жапырақ тамыршаларын шарлап шалғайға кетеді.
Тас діңгектердің көкірегінде аңыз боп әдіптеліп,
Тас үңгірлердің түбінде ықылымның рауан сәулесін тамызған.
Қыш парақтардың жүзінде құдаймен тілдесіп,
Төрткіл дүниенің төрінде алғашқы қасіреттердің құшағында күрсінген.
Фапирустардың бетіне бағзы бір нәзіктіктің жылы демін сездіріп,
Балауыз шамдардың білтесі іспеттеніп рухы өртенген.
Сары құмға сирағы сіңген,
Көкжиекке кемері ілінген ескілеу үстелдің үстінде
Ақ қағаздың дидарындағы тәпсірлер секілді
Пешенелерден қалқып шығып пешенелерге дарыған.
Ол- махаббатпен ғадауаттан қайнап шыққан нұктелер.
Ол-қараңғыдай көп және жарықтай жалғыздар .
Сондағы ғаламды тарының қауызына кестелеген ғұлама суреттер,
Көшпелі алтындай қяндар қатпарында түлейтін абыз әріптер,
Ғұрдымнан қалқып шыққандай мұнарлы әуездер,
Мұхиттың жүрегінде жылтылдап жанады,
Желдің қанатында уақыттарды қиып өтеді,
Қобыздың мәңгілікпен егіз екі ішегіндегі үндерге сіңіп
Жамыраған жұлдыздардың жарығын жанай
Әлде қашанға сапар шегеді.
Ұжымақта татқан ең соңғы тағамның
Түйсігіме жылтыз жіберген жұпар исіндей,
Тұман пердесін серпіп ашардай ұмтылу,
Немесе,самұрық сағымынан тоқылған есіктің ашылуын тағатсыздана күтіп,
Жер үстін аңсаған жанның жанарындағы құмарлық…
Біз түкке де тұрғысызбыз,
Жапырақтары сарғая бастаған ағаш.
Үстелде шарап құтысы мөлдіреп тұр,
Шалмадай шұбатылған көгілдір торғын түтін…
Меңірейген тастай суық қабырғалар,
Қарғалар қауырсынын сылай ұшқан суық жел
Үзіліп жатқан жапырақтар дыбысын ертіп
Қара қабықты қоңыздың қаудырлаған мәйттері,
Арсиған ақсоңке бұтақтарының ұшы
Терезедегі сынық әйнек хикая бастады…
Әйнектен көруге болмайды- мыс.
Материалды көшіріп жариялау үшін редакцияның немесе автордың жазбаша, ауызша рұқсаты қажет және Adebiportal.kz порталына гиперсілтеме берілуі тиіс. Авторлық құқық сақталмаған жағдайда ҚР Авторлық құқық және сабақтас құқықтар туралы заңымен қорғалады. adebiportal@gmail.com 8(7172) 57 60 14 (ішкі - 1060)
Мақала авторының көзқарасы редакцияның көзқарасын білдірмейді.
Әуезовтің «Абай жолының» аудармасына көңілі толмаған
Ұлттық рух алыптары: Ахмет Байтұрсынұлы және Ғұмар Қараш үндестігі
Қаллеки театрында жаңа қойылым!
Қирабаев тұрған үйге ескерткіш тақта қойылды
Мұқтар Әуезовтің “Абай жолы” роман-эпопеясы: атмосфера және стиль
Бахман Гобади. Күрд киносын жетім балаға ұқсатамын
«KitapTime – 2022» жалпы республикалық кітап фестивалі өтті
«Алтын сақа» байқауы мәресіне жетті
Елордада өткен «Күй жәрмеңкесінде» Жамбыл жырлары оқылды
Ұлттық рух алыптары: Ахмет Байтұрсынұлы және Ғұмар Қараш үндестігі
Ахмет Байтұрсынұлы: «Амалыңды түзет, түземесең, ешкімге кінә қойма»
Республикалық «Таласбек» сыйлығына шығарма қабылдау жалғасып жатыр
«Талтүс» романындағы Таласбек Әсемқұловтің қаламгерлік қолтаңбасы
Әбіш Кекілбаев. Сардар немесе Ыдырыс Ноғайбаев туралы сөз
Баланы туғаннан бастап әдебиетке қызықтыра білу керек
Бақытгүл Баймолдақызы. Жылап аққан жылдарды көзімдегі...
Махат Садық, Ескерткіштер – ел тарихы
Шалқар Дәулеткелді. Қыркүйек айының сарғайған жапырақтары
Қазақ қоғамы: Ұлттық билеу жүйесі
Таласбек һәм жалғыздық феномені
Жоба туралы Порталды қолдану ережесі
Авторлар мен баспаларға ISBN алу